Այսօր գնդապետ Ռաֆայել Հակոբյանը, որ ականազերծել էր ճանապարհը Զերթիի ուղղությամբ, հիշում է, որ ադրբեջանցիները դիրքերում խրտվիլակներ էին դրել ու խուճապահար փախել էին, գիտենալով, որ թիկունքը հանձնված է, իսկ Օմարի լեռնանցքով անցնող միակ ճանապարհը՝ կրակի տակ է: Այս ուղղությամբ առաջացող զորքերը շուտով ազատագրեցին նաեւ այն տարածքը, ուր անցած դեկտեմբերին, հայտնվելով դարանում, մինչեւ վերջ կռվելով զոհվել էին 17 կամավորներ: Թշնամին, հավատարիմ իր տմարդի սովորությանը, ականապատել էր ոչ միայն մարտի վայրը, այլեւ՝ զոհվածների մարմինները: Անսովոր այդ ականազերծումը Մուշեղ Նավոյանն իրականացրեց…